CELEX: 62017TN0079
Language: hr
Date: 2017-02-06 00:00:00
Title: Predmet T-79/17: Tužba podnesena 6. veljače 2017. – Schoonjans protiv Komisije

10.4.2017   
            
            
               HR
            
            
               Službeni list Europske unije
            
            
               C 112/42
            
         Tužba podnesena 6. veljače 2017. – Schoonjans protiv Komisije
   (Predmet T-79/17)
   (2017/C 112/58)
   Jezik postupka: francuski
   
      Stranke
   
   
      Tužitelj: Alain Schoonjans (Bruxelles, Belgija) (zastupnici: S. Orlandi i T. Martin, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   utvrdi i presudi,
   
               —
            
            
               poništava se odluka povjerenstva za odabir od 11. travnja 2016. o odbijanju tužiteljeve kandidature na internom natječaju COM/02/AST/16;
            
         
               —
            
            
               nalaže se Europskoj komisiji da isplati tužitelju iznos od 5 000 eura s osnova pretrpljene nematerijalne štete;
            
         
               —
            
            
               nalaže se Europskoj komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe prigovor nezakonitosti obavijesti o natječaju koji se temelji na dva tužbena razloga.
   
               1.
            
            
               Prvi tužbeni zahtjev temelji se na povredi članka 82. stavka 7. Uvjeta zaposlenja ostalih službenika, s obzirom na to da je Komisija ograničila pristup internom natječaju organiziranom za razred AST2 samo za ugovorno osoblje razvrstano u funkcijsku skupinu III.
            
         
               2.
            
            
               Drugi tužbeni razlog temelji se na povredi članka 7. prvog stavka Pravilnika o osoblju za dužnosnike Europske unije, s obzirom na to da u svakom slučaju taj uvjet za sudjelovanje nije opravdan interesom službe ili prirodom zadataka koje treba obaviti.